Konferenca vjetore për kërkimin e naftës në det
Pjesëmarrje e ulët në konferencë për shkak të çmimeve shumë të ulëta të naftës
Ulja e çmimeve të naftës ka ulur edhe eksplorimin dhe zhvillimin e hidrokarbureve në mbarë botën. Kompanitë e naftës dhe industria e shërbimeve që mbështet eksplorimin kanë shkurtuar dhjetëra mijëra punëtorë gjatë muajve të fundit. Nuk është surprizë që edhe pjesëmarrja në konferencën vjetore të teknologjisë për nxjerrjen e naftës nga deti ishte e ulët. Realiteti virtual vjen në fushat e naftës nëpërmjet kësaj paisjeje të krijuar nga një kompani kineze. Por, ndoshta nuk do të ketë treg të madh në këtë periudhë. Milo Lu thotë se çmimet e ulëta të naftës kanë ulur aktivitetin eksplorues pothuajse kudo. Megjithatë një ekran i madh është vendosur tek konferenca e këtij viti. Megjithëse ka rënë pjesëmarrja këtë vit, kompanitë e shërbimeve ofrojnë këtu gjithçka, që nga anijet e mëdha dhe platformat e eksplorimit dhe deri tek paisjet e vogla që monitorojnë rrjedhën e tubave. Richard Nott, i një firme londineze, thotë se kompanitë që po mbyllin projektet do të kenë nevojë rrjedhimisht për shërbime. Brady Austin, i degës së kompanisë në Houston, thotë se zhvillimi i një projekti për kërkimin e naftës në det është një investim i kushtueshëm afatgjatë. Steve Koch, i kompanisë “3M”, demonstron një parzmore mbrojtëse dhe një sistem shpëtimi për punëtorët që punojnë në platfoma në det. Megjithëse ka një rritje të vogël rishtazi në çmimet e naftës, shumica e pjesëmarrësve në konferencë thonë se janë përgatitur për një rënie që mund të zgjasë për të paktën një vit dhe më tej.